|  |  |  |  |
| --- | --- | --- | --- |
| **NOM DE L’ACCIÓ** | SI ÉS QUE HI HA CASALS D’ALGÚ... | | |
| **PARTICIPANTS** | Estimació: 15-20 persones | **PARTICIPANTS** | 12-30 anys. |

|  |  |
| --- | --- |
| **OBJECTIUS** | * Empoderar, individual i grupalment, el jovent del municipi. * Dissenyar l’equipament juvenil de manera col·laborativa i inclusiva. * Implicar activament el jovent en la gestió de l’equipament juvenil. |

|  |  |  |  |
| --- | --- | --- | --- |
| **TEMPORALITZACIÓ** | **QUÈ FEM?** | **TEMPS** | **ACUMULAT** |
| BENVINGUDA | 5’ | 5’ |
| CAMINANT ES FA CAMÍ | 15’ | 20’ |
| “ARTQUITECTES” | 35’ | 55’ |
| QUI MANA AQUÍ? | 20’ | 75’ |
| TANCAMENT I VALORACIÓ | 15’ | 90’ |

|  |  |
| --- | --- |
| **RECURSOS NECESSARIS** | * Mínim 1 persona per a dinamitzar la sessió (a ser possible, 2). * Espai ampli, que permeti la mobilitat del jovent. * Mínim 3-4 taules. * Cadires per a totes les persones participants. * Paper de paperògraf i retoladors de colors. * Post-its de colors i gomets (verds i vermells). * Cinta adhesiva de pintor. * Fotocòpies del [croquis de l’equipament](https://guia3voltes.cat/wp-content/uploads/2021/03/ANNEX_3-Guia-dibuixar-croquis-equipament.pdf) de la Guia 3Voltes. * Versió paperògraf de la plantilla quadriculada, amb parets, portes i finestres ja indicades. * Papers DINA3, de colors, per a la subhasta muda. * Dixit (joc de taula; opcional). |

| **DESENVOLUPAMENT DE L’ACCIÓ | DESCRIPCIÓ D’ACTIVITATS** |
| --- |
| BENVINGUDA  Presentació de la persona que dinamitzarà la sessió i dels objectius del procés participatiu.  És molt important explicar, de manera clara i transparent, l’abast real del procés: recursos disponibles, terminis previstos i limitacions (si n’hi ha). |

| **DESENVOLUPAMENT DE L’ACCIÓ | DESCRIPCIÓ D’ACTIVITATS** |
| --- |
| CAMINANT ES FA CAMÍ  Prèviament, **es penjaran paperògrafs a les diverses sales** l’equipament (i un a la porta, per fora), dividits en 2 columnes: “D’aquesta sala m’agrada...” / “D’aquesta sala no m’agrada...”.  A l’inici de la dinàmica, es repartiran post-its de colors i retoladors/bolígrafs a les persones participants. També repartirem 3 gomets verds i 3 vermells a cada participant.  Després es donarà pas a una “caminada exploratòria”: durant uns 15 minuts, caminaran lliurement (es recomana individual o en petits grups) per les sales i aniran enganxant post-it explicant, al seu parer, els punts forts i els punts a millorar de cada espai. Proposarem que les “crítiques es redactin en positiu”. Exemple: en lloc d’escriure-hi “És molt fosca”, hi podem escriure “Caldria ficar-hi més punts de llum” o “Canviaria la llum groga per una altra més blanca”.  Si són d’acord amb algun post-it que ja hi hagin escrit abans, poden posar-hi un gomet verd, i si no hi són d’acord, un gomet vermell.  Si són idees o reflexions genèriques, es recomana posar-les al paperògraf de l’entrada.  Després, tothom tornarà a la sala inicial, es recolliran tots els papers, i es llegiran en plenari.  Aquí encara no busquem consensos, sinó construir una primera diagnosi col·laborativa.  “ARTQUITECTES”  Es dividirà a les persones participants en 3-4 grups, amb un tros de paperògraf i retoladors de colors.  Tindran uns 15 minuts per a fer un dibuix de com pensen que hauria de ser l’espai jove. Podem fer-ho des de zero (podem plantejar-nos canviar d’edifici o fer obres estructurals?), o els podem donar plantilles per a què hi dibuixin l’espai a escala i hi facin les modificacions a partir de l’estructura existent. En aquest cas, podem fer servir la “[guia per a dibuixar el croquis de l’equipament](https://guia3voltes.cat/wp-content/uploads/2021/03/ANNEX_3-Guia-dibuixar-croquis-equipament.pdf)”, de la Guia 3Voltes (ACJ i Cooperativa Candela, 2019).  Després, es compartiran els dibuixos en plenari, fixant-nos, sobretot, en els punts en comú (5-10’).  Finalment, es proposarà al grup que intenti fer un dibuix conjunt de la seva proposta d’equipament, i que marquin en un color diferent els 3 canvis que considerin més prioritaris (10-15’).  QUI MANA AQUI?  Dinàmica per a implicar també al jovent en el disseny d’un nou model de gestió de l’equipament, en format de “subhasta muda”.  Es penjaran papers DINA3, de colors, a les parets, doblegats pel mig. Fora hi haurà una temàtica, i dins hauran de veure les “licitacions” de la resta i, si volen, les poden millorar (5-10’).   * Freqüència de les reunions o sessions participatives. Licitació inicial (LI): 1 cop al mes. * Mitjà de comunicació intern. LI: Grup de whatsapp de Comissió Motora de l’equipament. * Competències de la Comissió Motora. LI: propostes d’activitats.   En acabar es comentaran i debatran en plenari. |

| **DESENVOLUPAMENT DE L’ACCIÓ | DESCRIPCIÓ D’ACTIVITATS** |
| --- |
| TANCAMENT I VALORACIÓ  Caldrà consensuar la data de la propera sessió participativa / reunió de la Comissió Motora.  També és convenient fer una petita valoració final, per a conèixer l’opinió de les persones participants. Com que serà al final d’una sessió molt intensa, proposem una manera molt senzilla i visual de fer-ho: amb el joc de cartes DIXIT.   1. Escampem totes les cartes a sobre d’una taula (o al terra de la sala). 2. Demanem a tothom que pensi una paraula o una idea que representi la seva opinió o els seus sentiments després de la sessió. 3. Convidem a tothom a que agafi una carta que creguin que representa aquella opinió/sentiment. 4. Fem una ronda, per a què tothom ensenyi la seva carta i digui en veu alta la seva paraula/idea. |

| **ALTRA INFORMACIÓ D’INTERÈS** |
| --- |
| * **En cas que les persones participants no es coneguin** entre elles (edats molt diverses, procedència de nuclis dispersos del mateix municipi...), després de la benvinguda es recomana dedicar-hi 10 minuts a alguna **dinàmica de coneixement o d’activació**, per a trencar el gel. * Si es realitza aquesta sessió participativa de manera autònoma (sense haver fet prèviament la sessió sobre el Servei de Joventut), s’hi pot afegir una altra **dinàmica amb propostes d’activitats per a dur a terme a l’equipament**, com ara “A mans plenes” [[veure fitxa de la sessió #1](#s1_servei)]. * Si no disposem del DIXIT, també podem buscar altres dinàmiques de valoració.   A la [bibliografia](#M6_BIBLIOGRAFIA) de la guia trobaràs alguns documents amb propostes de dinàmiques de tot tipus. |